Diari Oficial de la Generalitat Valenciana


Sumari del DOGV 5432, del 19-01-2007 (2006/14694)

Concurs per a la selecció i adjudicació del programa d'actuació integrada mitjançant gestió indirecta per al sector Torreta-Abat del sòl urbanitzable.
------------------------------------------------------------------------------------------------------------------------------------------------------

### Dades del document

Número de DOGV
:   5432

Data del DOGV
:   19-01-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2006/14580


Data del document
:   07-12-2006

Organisme emissor
:   Ajuntament de Manuel

Tipus de document
:   Concurs

Descriptors 

:   * Manuel
    * licitació
    * indústria de la construcció
    * contracte d'obres
    * urbanització

El municipi de Manuel, mitjançant l'Acord del Ple de l'Ajuntament de 6 de novembre de 2006, ha procedit a l'aprovació de les bases particulars reguladores de la gestió indirecta del programa d'actuació integrada per al sector Torreta-Abat del sòl urbanitzable, en virtut de la competència atribuïda d'acord amb l'article 130.3 de la Llei Urbanística Valenciana (LUV), així com l'article 4.1.a, 2.d, 47 i 49 de la LRBRL 7/1985, modificada per Llei 57/2003. Resulten aplicables amb caràcter supletori les bases generals que regixen l'adjudicació de programes d'actuació integrada (annex II del ROGTU).  
En el mateix acord municipal s'ha procedit a l'aprovació de l'inici del procediment per a l'adjudicació del programa d'actuació integrada mitjançant gestió indirecta del sector Torreta-Abat, d'acord amb l'establit en l'article 131.2 de la Llei Urbanística Valenciana; promovent la concurrència pública per a la licitació en el procediment d'adjudicació de l'esmentat programa d'actuació integrada, amb el contingut que establix l'article 132 de l'esmentat text legal, que és el següent:  
a) Identificació entitat local adjudicadora del programa (art. 132.1.a LUV).  
Municipi de Manuel, entitat local proponent de l'adjudicació de programa, amb les dades d'identificació i comunicació respecte del procés licitador i licitadors intervinents següents:  
CIF: G6718705Z. Manuel\_pai@kgk.vi  
Plaça del Rector Pascual Vidal, 11. 46633 Manuel (València). Espanya. Telèfon: 92 326 61 05. Fax: 96 223 54 54. Persona contacte: tècnic d'obres públiques.  
b) Identificació de les bases (art. 132.1.b LUV).  
Bases generals, aprovades amb caràcter definitiu pel Ple de l'Ajuntament el 6 de novembre de 2006 i publicades en el Diari Oficial de la Generalitat número 5.264.bis de 23 de maig de 2006.  
Bases particulars del sector Torreta-Abat del sòl urbanitzable, aprovades pel Ple de l'Ajuntament el 6 de novembre del 2006 i publicades en el Butlletí Oficial de la Província de València número 279, de 23 de novembre de 2006.  
Se'n pot obtindre una còpia a les mateixes dependències municipals.  
c) Lloc i termini de presentació de les proposicions (art. 132.1.c LUV).  
D'acord amb el que disposa l'article 132.1.c de la LUV i la mateixa base l) de les bases particulars que regixen el present concurs, el lloc i el termini de presentació de les proposicions serà el següent:  
Cada concursant només podrà presentar una proposició, sense que s'admeten variants, sobre les prescripcions tècniques i urbanístiques contingudes en les presents bases, en especial base c) fins a la base g), entenent les base h) com a condicions mínimes i la base i) terminis màxims. Tampoc no podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este, tot això tal com regula el precepte 133.2 de la Llei Urbanística Valenciana 16/2005.  
Els sobres ressenyats anteriorment s'hauran de lliurar al Registre General d'entrada de l'ajuntament, en hores d'oficina, durant el termini de cinc mesos, des de la data d'enviament de l'anunci de concurs al Diario Oficial de la Unión Europea, 7 de desembre de 2006, la ressenya del qual constarà en el mateix anunci, així com en el del Diari Oficial de la Generalitat, com a resultat de l'aplicació dels principis de publicitat i seguretat jurídica, o enviats a través de correu dins d'este termini.  
Quan les proposicions s'envien a través de correu, l'empresari haurà de justificar la data d'imposició de l'enviament en l'oficina de Correus i anunciar a l'òrgan de contractació la remissió de l'oferta mitjançant tèlex, fax o telegrama en el mateix dia. Sense la concurrència d'ambdós requisits no serà admesa la proposició si és rebuda per l'òrgan de contractació amb posterioritat a la data d'acabament del termini. Transcorreguts, no obstant això, 10 dies naturals següents a la data indicada sense que s'haja rebut la proposició, esta no s'admetrà en cap cas.  
Model de proposició. Sobre C.  
D'acord amb la base j), la proposició expressarà el valor oferit com a import total de les càrregues d'urbanització, diferenciant els altres conceptes que la integren, excloent l'import de l'impost sobre el valor afegit que corresponga, proposant-se la valoració econòmica i la resta de millores complementàries amb el contingut que disposa l'article 127 de la Llei Urbanística Valenciana 16/2005 i les presents bases particulars.  
Es presentarà en la forma especificada en l'article 133, en document o sobre tancat C, i es distingirà de la restant documentació exigida a l'apartat 1 de l'esmentat precepte (document o sobre A), i de l'alternativa tècnica i la resta de documentació urbanística (document o sobre B), tot això en la forma i el contingut regulat en la LUV 16/2005, afegint la referència "Proposició juridicoeconòmica", redactada d'acord amb el model que s'inserix a continuació, a la qual haurà d'adjuntar en altres documents i requisits, en especial els establits en article 127.2 de la LUV 16/2005.  
"(Nom i cognoms) ..., amb document nacional d'identitat número ..., natural d ..., província d ..., major d'edat i amb domicili a ..., carrer ..., telèfon ..., actuant en nom (propi o de l'empresa a què represente), manifesta que, assabentat de l'anunci remés en data ..., i publicat en el Diari Oficial de la Unió Europea i Diari Oficial de la Generalitat, de dates ..., respectivament, d'acord amb tots els requisits i condicions que s'exigixen per a adjudicar mitjançant concurs, en lliure i pública concurrència, el contracte per a obtindre la condició d'agent públic urbanitzador sector Torreta-Abat del sòl urbanitzable del terme de Manuel", en els termes expressats en l'article 119 de la LUV 16/2005 i la resta de preceptes concordants del TRLCAP 2/2000; així com de les bases particulars aprovades per l'Ajuntament de Manuel, prescripcions tècniques, projecte d'urbanització, projecte de seguretat i salut i els instruments de planejament adjunts que han de regir esta licitació, i en la representació que té es compromet a assumir, en virtut del contracte administratiu especial, a formalitzar d'acord amb l'article 138 de la LUV; amb les següents condicions que configuren la valoració econòmica de les càrregues urbanístiques, millores complementàries i termini d'execució, en els següents termes ajustats a l'article 135.4 LUV 16/2005, com contingut mínim, si és el cas, de les respectives bases particulars:  
1. L'import global de les càrregues d'urbanització, expressat en euros per metre quadrat d'edificabilitat, és el d ... Euros/m²t, i es fa referència expressa i detallada als conceptes diferenciats en l'article 168.1 de la LUV.  
1.1 Cost de les obres enunciades en l'article 157: ... euros (PEC), desglossat en partides o capítols, que inclouran els mesuraments i els preus unitaris, següents:  
a) Pavimentació de calçades, aparcaments, voreres i xarxa de vianants.  
b) Tractament d'espais lliures, incloent-hi jardineria, arbratge i ornamentació.  
c) Mobiliari urbà.  
d) Senyalització.  
e) Xarxes de distribució d'aigua potable, de reg i d'hidrants contra incendis.  
f) Xarxa de clavegueram per a aigües residuals.  
g) Sistema d'evacuació d'aigües pluvials.  
h) Xarxa de distribució d'energia elèctrica, gasificació i comunicacions.  
i) Xarxa d'enllumenat públic.  
j) Obres d'enllaç dels servicis urbanístics amb els de la xarxa primària de dotacions públiques i la resta d'obres de connexió i integració de l'actuació en el seu entorn territorial o urbà.  
k) Impost sobre el valor afegit.  
1.2 Cost d'obres de rehabilitació d'edificis o elements constructius: ... euros.  
1.3 Cost de redacció i direcció dels projectes tècnics: ... euros.  
1.4 Benefici empresarial de l'urbanitzador: ... euros, ...% i despeses de gestió ... euros, ...%.  
2. El coeficient de canvi a efectes de pagament en terrenys, d'acord amb l'article 127.2.f de la LUV 16/2005, és de: ..., que resulta d'aplicar Ks = Cs / Vs + Cs o Kt = Ct / Vt + Ct.  
El preu del sòl a efectes del canvi serà ... euros/m² (segons coeficient de canvi), per a descomptar de les càrregues d'urbanització a aquells propietaris que retribuïsquen l'urbanitzador amb terrenys, segons article 127.2.g de la LUV.  
3. Proporció de solars o aprofitaments a disposició de l'urbanitzador mitjançant reparcel·lació forçosa com a retribució a compte de tercers, és d ...  
4. Proporció dels terrenys propis o d'associats afectes amb garantia real inscrita al Registre de la Propietat al compliment de les obligacions especials d'edificació derivades de l'aprovació del programa serà d ...  
Adjuntant a este efecte un certificat registral de domini i càrregues de data no anterior a 15 dies a la subscrita més avall; o, si és el cas, títols acreditatius del dret de propietat o, si no n'hi ha, contracte pel qual s'atorgue poder suficient per a imposar i inscriure l'afecció real sobre estes finques, que s'identifiquen en el plànol cadastral adjunt.  
5. Termini d'execució d ... mesos.  
6. Termini d'edificació dels solars ... mesos.  
7. Restants magnituds urbanístiques amb incidència en la determinació dels drets d'adjudicació (en cas de no variar l'ordenació detallada, s'indicaran els valors replegats en el PGOU).  
7.1 Parcel·la mínima de resultat ... m²s.  
7.2 Aprofitament subjectiu ... m²t/m²s.  
7.3 Superfície mínima de terreny d'origen necessària per a ser adjudicatari de parcel·la resultant o de quota indivisa ... m²s.  
7.4 La retribució a l'urbanitzador serà en ... (terrenys o en metàl·lic o en forma mixta, i es fixaran, en cas de metàl·lic, la manera, les condicions i el termini per a l'exercici de l'opció).  
7.5 La repercussió unitària per metre quadrat de les despeses variables i de la indemnització individualitzada per construccions i plantacions, si és el cas, s'estima en ... Euros/m².  
7.6. Millores complementàries, d'acord amb l'article 124.2 de la LUV, segons el detall següent:  
"Lloc, data i firma del proponent".  
(Totes les magnituds econòmiques s'expressaran per metre quadrat de sòl i de sostre. Es revisaran quan es determinen les quanties definitives corresponents a les despeses variables a què es referix l'article 126.j de la LUV).  
(On Ks és coeficient de canvi; Cs, costos d'urbanització per metre quadrat de sòl d'origen; Vs, valor del metre quadrat de sòl d'origen; Ct, costos d'urbanització per metre quadrat de sostre; i Vt, valor del metre quadrat de sostre sense urbanitzar).  
d) Documentació acreditativa dels criteris de solvència tècnica, econòmica i financera (art. 132.1.d LUV).  
D'acord amb la base n) de les particulars, la solvència econòmica i financera de l'urbanitzador s'acreditarà per mitjà d'algun dels mitjans relacionats en l'article 122 de la LUV 16/2005, amb les prescripcions especials contingudes en este.  
Respecte de la solvència tècnica i professional igualment s'acreditarà per un o alguns dels mitjans i requisits regulats en l'article 123 de la LUV 16/2005.  
e) Documentació que cal presentar pels licitadors juntament amb la proposició, valoració i ponderació (art. 132.1.e LUV).  
D'acord amb la base particular k) que regix el present concurs, la documentació que s'ha de presentar per cada concursant, distingint aquella susceptible de valoració per a l'adjudicació del programa, serà la següent:  
e.1) Documentació i requisits.  
Podran presentar-se com a licitadors per a la promoció del programa d'actuació integrada mitjançant gestió indirecta totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i que complisquen les condicions de solvència econòmica i financera, tècnica i professional exigibles en cada cas, d'acord amb els criteris d'admissió assenyalats en la LUV 16/2005, i en concret d'acord amb les bases generals i particulars de programació i identificats en l'anunci preceptiu del concurs.  
No podran ser urbanitzadors ni promoure programes d'actuació integrada les persones en què concórrega alguna prohibició de contractar de les establides en l'article 20 del TRLCAP 2/2000, o alguna de les incompatibilitats especifiques establides per la LUV 16/2005.  
Podran, així mateix, presentar proposicions, a més de les previstes segons s'esmenta en esta base d'acord amb l'article 121 de la LUV 16/2005, en especial: les agrupacions d'interés urbanístic, les agrupacions d'interés econòmic, unions temporals d'empreses o altres agrupacions de persones naturals o jurídiques, les unions temporals d'empreses, tal com es regula, en especial articles 122 de la LUV 16/2005 i 24 del TRLCAP 2/2000 i concordants.  
Cada un dels empresaris que componen l'agrupació d'interés econòmic, unions temporals d'empreses o altres agrupacions de persones naturals o jurídiques hauran d'acreditar la seua capacitat d'obrar, i hauran d'indicar en document privat els noms i les circumstàncies dels empresaris que la subscriguen, la participació de cada un d'ells i la persona o entitat que durant la vigència del contracte ha d'ostentar la plena representació de tots ells davant l'administració.  
L'esmentat document haurà d'estar firmat pels representants de cada una de les empreses components de la unió o agrupació; n'hi haurà prou per a acreditar la solvència econòmica i financera, basar-se en els requisits de solvència d'un, almenys, dels seus membres, d'acord amb l'article 122.3 de la LUV 16/2005, amb subjecció en la resta a allò que s'ha regulat en el TRLCAP 2/2000 i desplegament reglamentari en la matèria.  
La presentació de proposicions presumix per part del licitador l'acceptació incondicionada de les clàusules contingudes en la bases generals, particulars de programació i prescripcions tècniques, i la declaració responsable de què complix totes i cada una de les condicions exigides per a contractar amb l'administració; i implica la declaració responsable de què el licitador complix totes i cada una de les condicions exigides per a resultar adjudicatari del programa.  
Els licitadors podran examinar les bases generals i particulars del programa en l'Ajuntament de Manuel, al lloc designat a l'anunci del concurs, on podran igualment obtindre les còpies de la documentació. Els dubtes respecte a la documentació i la resta de requisits del concurs seran resoltes per la unitat administrativa d'urbanisme, tal com s'indicarà en el preceptiu anunci del concurs.  
Documentació. Els licitadors presentaran tres sobres, firmats pe ells mateixos o persona que els represente, en els quals s'indicaran, a més de la raó social i la denominació de l'entitat concursant, el títol del concurs, i contindran:  
- Document o sobre u, amb la documentació exigida per a prendre part en el concurs que acredite la personalitat jurídica, la capacitat, solvència tècnica i econòmica de l'aspirant, en els termes dels articles 122 i 123 de la LUV, que es presentarà en plica segellada i contindrà justificació documental dels extrems referits en l'article 133.1, lletres a), b), c), d), e) i f) de la LUV.  
- Document o sobre dos, sobre que incorporarà la proposició juridicoeconòmica i es presentarà en plica tancada, ajustada al model que s'inclou en les presents bases.  
- Document o sobre tres: l'alternativa tècnica presentada a la vista i, addicionalment, en suport informàtic.  
Document o sobre u (art. 133.1 de la LUV).  
En este sobre s'haurà d'incloure necessàriament la documentació següent, per la qual s'acreditarà:  
a) La personalitat jurídica i capacitat d'obrar del concursant, i, quan procedisca, la seua representació, segons el detall següent:  
La capacitat d'obrar dels empresaris que són persones jurídiques s'acreditarà mitjançant escriptura de constitució i de modificació, si és el cas, inscrites al Registre Mercantil, quan este requisit fora exigible d'acord amb la legislació mercantil que li siga aplicable. Si no ho són l'acreditació de la capacitat d'obrar es realitzarà mitjançant l'escriptura o el document de constitució, els estatuts o l'acte fundacional, en el qual consten les normes per què es regula la seua activitat, inscrits, si és el cas, en el corresponent registre oficial. Si es tracta d'una agrupació d'interés urbanístic, haurà d'aportar escriptura de constitució i acreditar-ne la inscripció al Registre d'Agrupacions d'Interés Urbanístic de la Generalitat Valenciana.  
S'haurà d'aportar poder suficient a este efecte a favor de les persones que compareguen o firmen proposicions en nom d'un altre. Si el licitador fora persona jurídica, este poder haurà de figurar inscrit al Registre Mercantil. Si es tracta d'un poder per a acte concret no és necessària la inscripció al Registre Mercantil, d'acord amb l'article 94.5 del Reglament del Registre Mercantil  
La capacitat d'obrar de les empreses no espanyoles d'estats membres de la Comunitat Europea o signataris de l'acord sobre l'espai econòmic europeu s'acreditarà mitjançant la inscripció als registres o la presentació dels certificats que s'indiquen a l'annex I del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques. Els altres empresaris estrangers hauran d'acreditar-ne la capacitat d'obrar amb un informe de la Missió Diplomàtica Permanent d'Espanya, a l'Estat corresponent o de l'oficina consular en l'àmbit territorial de la qual radique el domicili de l'empresa. En estos supòsits, a més, s'haurà d'acompanyar un informe de la Missió Diplomàtica Permanent d'Espanya o de la Secretaria General de Comerç Exterior del Ministeri d'Economia, sobre la condició d'Estat signatari de l'acord sobre contractació pública de l'Organització Mundial del Comerç, tot això d'acord amb l'article 16 del TRLCAP i el seu desenvolupament pel 9 i 10 del reglament referenciat més amunt.  
En el supòsit de concórrer un empresari individual, hi acompanyarà document nacional d'identitat o fotocòpia compulsada d'este i, si és el cas, l'escriptura d'apoderament degudament legalitzada, o les seues fotocòpies degudament autenticades.  
b) Documents acreditatius dels requisits de solvència tècnica i professional, econòmica i financera.  
La solvència econòmica i financera de l'urbanitzador s'acreditarà mitjançant algun dels mitjans relacionats en l'article 122 de la LUV 16/2005, amb les prescripcions especials en ell contingudes.  
Respecte de la solvència tècnica i professional, igualment, s'acreditarà per un o alguns dels mitjans i requisits regulats en l'article 123 de la LUV 16/2005. L'aspirant a urbanitzador haurà d'incloure entre la justificació de la seua solvència tècnica la documentació acreditativa de la titulació del seu equip tècnic redactor i assessor. El referit equip haurà d'estar integrat, com a mínim, per un arquitecte o enginyer superiors i un llicenciat en Dret.  
c) Declaració responsable de no estar sotmés el licitador en les prohibicions per a contractar recollides en l'article 20 del TRLCAP, que comprendrà expressament la circumstància de trobar-se al corrent del compliment de les obligacions tributàries i amb la Seguretat Social imposades per les disposicions vigents. La prova d'esta circumstància podrà fer-se per qualsevol dels mitjans assenyalats en l'article 21.5 del TRLCAP.  
Així com la declaració de no incórrer en cap supòsit d'incompatibilitat especial establit en l'article 121 de la LUV.  
d) Resguard acreditatiu d'haver constituït a favor de l'Ajuntament de Manuel una garantia provisional per un import del 2% del pressupost estimat de les càrregues d'urbanització del programa d'actuació fixada en les presents bases particulars i que servirà de preu màxim de licitació, d'acord amb els articles 132.1.h i 140 de la LUV 16/2005; i en qualsevol de les formes següents:  
- Resguard de la Tresoreria Municipal quan s'haja constituït en diners, valors públics o valors privats.  
- Aval o pòlissa d'assegurança de caució, i s'haurà de verificar la personalitat i/o legitimació de la persona que firma el document en nom de l'entitat, bé mitjançant validació efectuada per l'Assessoria Jurídica de l'ajuntament o bé mitjançant document formalitzat davant de la fe pública de notari. En defecte de l'anterior regirà, amb caràcter supletori, l'article 35 del TRLCAP i, en el seu desenvolupament, en el que disposa el llibre I, títol, capítol II, articles 55 a 65 del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.  
En cas d'unions temporals d'empresaris la garantia provisional podrà constituir-se per una o per diverses de les empreses participants en la unió, sempre que en conjunt s'abaste la quantia requerida.  
La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del programa.  
Les proposicions que es retiren amb anterioritat al transcurs del termini de què disposa l'ajuntament per a l'adjudicació del programa d'actuació sense que esta s'haja resolt no tindran dret a la devolució de la garantia provisional. La renúncia de l'adjudicatari a la formalització del contracte per al desplegament i execució del programa comportarà la pèrdua de la garantia provisional.  
e) Els concursants estrangers aportaran una declaració expressa de sotmetre's a la jurisdicció dels jutjats i tribunals espanyols en qualsevol orde, per a totes les incidències que de manera directa o indirecta pogueren sorgir del contracte, amb renúncia, si és el cas, al fur jurisdiccional estranger que poguera correspondre al licitador.  
Els concursants estrangers no comunitaris, a més, hauran d'acreditar que tenen oberta sucursal a Espanya, amb designació d'apoderats o representants per a les seues operacions i que estiguen inscrites al Registre Mercantil.  
f) Una relació de tots els documents inclosos en este sobre.  
Els documents podran presentar-se originals o mitjançant còpies d'estos que tinguen caràcter d'autèntiques, d'acord amb la legislació vigent.  
Document o sobre dos (art. 127 de la LUV).  
Proposició juridicoeconòmica, en plica tancada, ajustada al model i contingut a què es fa referència en la base j).  
Document o sobre tres (art. 126 de la LUV).  
Fa referència a l'alternativa tècnica del programa d'actuació integrada, que contindrà la documentació a què al·ludix l'article 126 de la LUV.  
A este efecte haurà d'adjuntar:  
a) Declaració jurada o acta notarial acreditativa d'haver-se practicat els avisos a què es referix l'article 134.4 de la LUV 16/2005; incorporant a les seues propostes de programa una acta notarial acreditativa de sotmetiment a informació pública dels documents previstos en les lletres a), f) i, si procedix, k) de l'article 126 de l'esmentada llei, així com de la sol·licitud de la cèdula territorial d'urbanització o informes sectorials, si és el cas, amb les altres prescripcions contingudes en l'article 134 esmentat anteriorment.  
Igualment, l'alternativa tècnica inclourà una estimació aproximada, no vinculant, de les indemnitzacions i compensacions que corresponguen per tots els conceptes a càrrec de l'actuació, així com despeses variables, per la concurrència d'ofertes, i que al·ludix l'article 126.j de la LUV, sense perjuí de la valoració definitiva que procedisca en el moment d'exposar al públic la reparcel·lació.  
e.2) Documentació que cal valorar.  
Tal com referix l'article 131.2.k i 135 de la LUV la documentació a valorar, així com l'article 312 i 313 del ROGTU, d'acord amb els criteris objectius que valdran de base per a l'adjudicació del programa d'actuació integrada, per orde decreixent d'importància, amb la ponderació indicada i mantenint la valoració independent dels documents corresponents a l'alternativa tècnica i a la proposició juridicoeconòmica, seran els següents:  
1r Alternativa tècnica (segons 135.3 LUV i 312.5 ROGTU), respecte de la documentació acreditativa de:  
(Valoració total alternativa tècnica: 50 punts).  
1. Compliment dels criteris i objectius relatius a la qualitat tècnica de l'ordenació proposada. En cas de mantindre l'ordenació prevista en el Pla General d'Ordenació Urbana, es contemplarà com una alternativa més, i es puntuarà i es valorarà com a tal.  
Valoració màxima: 25 punts.  
2. Compliment dels criteris i objectius relatius a la resolució adequada de la integració de l'actuació al seu entorn, tant de nucli urbà com a camins agrícoles.   
Valoració màxima: 5 punts.  
3. Compliment dels criteris i objectius relatius a la millor estructuració de dotacions públiques i d'espais lliures.  
Valoració màxima: 5 punts.  
4. Compliment dels criteris i objectius relatius a la qualitat tècnica de les resolucions proposades per a la urbanització.  
Valoració màxima: 4 punts.  
5. Nombre, disseny, ubicació i qualitat dels habitatges sotmesos a algun tipus de règim de protecció que es comprometa a promoure l'urbanitzador.  
Valoració màxima: 3,5 punts.  
6. Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge.  
Valoració màxima: 2,5 punts.  
7. Termini d'execució del programa d'actuació integrada.  
Valoració màxima: 2 punts.  
8. Compromís d'edificació simultània a la urbanització dels solars resultants de l'actuació per damunt d'un mínim legalment exigible.  
Valoració màxima: 0,5 punts.  
9. Compromisos addicionals assumits voluntàriament i a càrrec seu per l'urbanitzador.  
Valoració màxima: 1,5 punts.  
10. Mitjans per al control de la qualitat de cada una de les prestacions que constituïxen l'objecte del programa.  
Valoració màxima: 1 punt.  
2n Proposició juridicoeconòmica, es valorarà d'acord amb l'article 135.4 LUV i 313 ROGTU, respecte de la documentació acreditativa del:  
(Valoració total proposició juridicoeconòmica: 50 punts).  
1. Import de les càrregues d'urbanització, expressat en euros per metre quadrat d'edificabilitat (article 135.4.a de la LUV), i fent referència expressa i detallada als conceptes diferenciats en l'article 168.1 de la LUV; establint-se els valors tipus de cada una de les càrregues en la base h).  
1.1 Cost de les obres enunciades en l'article 157 (PEC), així com les obres de connexió i integració territorial, externes o internes, precises per a cobrir els objectius imprescindibles del programa i el de conservació de les obres públiques d'urbanització des de la finalització d'estes fins a la seua recepció per l'administració municipal.  
Valoració: es concediran 5,5 punts a l'oferta que presente menor cost i 0 punts a l'oferta que presente major cost, i es ponderarà la resta d'ofertes d'acord amb este criteri.  
1.2 El cost de redacció i direcció dels projectes tècnics. Es consideren inclosos així mateix les despeses derivades de la tramitació o inscripció dels projectes als registres corresponents.  
Valoració: es concediran 2 punts a l'oferta que presente menor cost i 0 punts a l'oferta que presente major cost, i es ponderarà la resta d'ofertes d'acord amb este criteri.  
1.3 El benefici empresarial de l'urbanitzador per la promoció de l'actuació, que en cap cas podrà superar el 10%.  
Valoració: es concediran 2,5 punts a l'oferta que presente menor cost i 0 punts a l'oferta que presente major cost, i es ponderarà la resta d'ofertes d'acord amb este criteri.  
1.4 Despeses de gestió de l'urbanitzador.  
Valoració: es concediran 2,5 punts a l'oferta que presente menor cost i 0 punts a l'oferta que presente major cost, i es ponderarà la resta d'ofertes d'acord amb este criteri.  
1.5 Les obres de rehabilitació d'edificis o elements constructius imposades pel programa, sense perjuí del dret al reintegrament, a càrrec dels propietaris d'aquells de la part del cost imputable al contingut del deure normal de conservació.  
Valoració màxima: 2 punts.  
2. Coeficient de canvi a efectes de pagament en terrenys especificat en l'article 127.2.f. El coeficient de canvi s'obté segons la fórmula de l'article 306 del ROGTU, en la qual intervé el valor del m² del sòl d'origen (Vs) o el valor per m² del sòl del sostre sense urbanitzar (Vt). En qualsevol cas serà igual o superior al valor tipus mínim del sistema de valoracions estatals, segons informe tècnic que cal realitzar en el moment de la puntuació.  
Valoració: es concediran 25 punts a l'oferta que presente menor coeficient de canvi i 0 punts a l'oferta que presente major coeficient de canvi, i es ponderarà la resta d'ofertes d'acord amb este criteri.  
3. Menor proporció de solars o aprofitaments que hagen de ser posats a disposició de l'urbanitzador mitjançant reparcel·lació forçosa com a retribució a compte de tercers amb els quals no tinga contracte suficient i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa.   
(Art. 135.4.c de la LUV).  
Valoració màxima 2,5 punts.  
4. Que les condicions tècniques i jurídiques mínimes que s'imposen en les presents bases particulars estiguen garantides, com a mínim, per un nombre de propietaris que representen més del 50% de l'àmbit de l'actuació integrada, i es ponderarà per trams l'increment d'este percentatge, que assegura un compliment més ràpid i eficaç de l'actuació urbanística i s'incardina en el dret de transformació urbanística del règim estatutari de la propietat.  
Valoració: es concediran 2,5 punts a l'oferta que presente major agrupació de propietaris i 0 punts a l'oferta que presente menor agrupació de propietaris, i es ponderarà la resta d'ofertes d'acord amb este criteri.  
5.Compromisos financers per a l'execució de les obligacions complementàries assumides voluntàriament i a càrrec seu per l'urbanitzador.  
Valoració màxima: 2,5 punts.  
f) Admissibilitat de variants sobre les prescripcions tècniques (art. 132.1.f LUV).  
Tal com prescriu la base g) de les particulars i en virtut del que disposa la LUV, no s'admetran variants sobre l'alternativa tècnica ni sobre les prescripcions tècniques i urbanístiques contingudes en les presents bases, en especial base c) fins a la base g), entenent la base h), com a condicions mínimes, i la base i), terminis màxims.  
No s'entendran com a variants, tal com prescriu l'article 131.2.g de la LUV, les redelimitacions o mers retocs o ajustaments de detall en algun punt perimetral de l'actuació integrada o de les seues connexions viàries, o quan el terreny afegit, per la seua escassa dimensió no siga tècnicament susceptible de programació autònoma. Ni les modificacions derivades directament per causes imprevistes o no previstes en les bases particulars, que seran imposades per l'ajuntament per motius d'interés general.  
g) Criteris objectius d'adjudicació del programa d'actuació integrada, especificats per orde decreixent d'importància, incloent-ne la ponderació (art. 132.1.g LUV).  
Tal com esmenta la base ñ) i d'acord amb l'article 135 LUV i normativa de desplegament, l'adjudicació del programa es realitzarà a favor de la proposició més avantatjosa, d'acord amb els criteris fixats en les bases particulars de programació, i en la forma a què al·ludix la base k) de les bases generals.  
La puntuació mínima que hauran de superar les alternatives tècniques per a ser valorades les proposicions juridicoeconòmiques que les desenvolupen serà la del 50%. Per la qual cosa en conseqüència únicament s'obriran les pliques que desenvolupen les alternatives tècniques que hagen rebut una puntuació superior a la mínima fixada.  
Al seleccionar l'alternativa tècnica i aprovar la proposició juridicoeconòmica l'ajuntament podrà imposar aquelles modificacions derivades directament de causes imprevistes o no previstes en les bases particulars per motius d'interés general.  
La valoració i la seua ponderació, segons el quadre detall següent, és:  
Puntuació alternativa tècnica.  
Article 313.5   
ROGTU Prelació Valoració Valoració  
apartat criteris tram total  
a) 1. Qualitat tècnica ordenació 25  
b) 2. Integració en l'entorn 5  
c) 3. Estructuració dot. públiques 5  
d) 4. Qualitat tècnica urbanització 4  
e) 5. Nombre, ubicació i qualitat HPO 3,5  
 42,5  
f) 6. Programes restaurac. paisatgística 2,5  
g) 7. Termini execució programa 2  
h) 8. Edificació simultània 0,5  
i) 9. Compromisos addicionals no repercut. 1,5  
j) 10. Control qualitat prestacions PAI 1  
Puntuació proposició juridicoeconòmica.  
Article 313.1   
ROGTU Prelació Valoració Valoració  
apartat criteris tram total  
 1.1 Cost obres (PEC) 5,5  
 1.2 Projectes, direcc. obres, registre, etc. 2  
a) 1.3 Benefici empresarial urbanitzador 2,5  
 1.4 Despeses gestió de l'urbanitzador 2,5  
 1.5 Rehab. edificis imposats per PAI 2  
 17,5  
b) 2. Coeficient canvi pagament en terrenys 25  
b) 3. Menor proporc. solars en retribució 2,5  
 4. Agrupació propietaris 2,5  
c) 5. Compromisos financers complement. 2,5  
h) Garantia provisional equivalent al 2% del pressupost estimat de les càrregues d'urbanització (art. 132.1.h LUV).  
Cada concursant haurà de constituir a favor de l'Ajuntament de Manuel una garantia provisional per un import del 2% del pressupost estimat de les càrregues d'urbanització del programa d'actuació fixada en les presents bases particulars i que servirà de preu màxim de licitació, d'acord amb els articles 132.1.h i 140 de la LUV 16/2005; i en qualsevol de les formes següents:  
- Resguard de la Tresoreria Municipal quan s'haja constituït en diners, valors públics o valors privats.  
- Aval o pòlissa d'assegurança de caució, i s'haurà de verificar la personalitat i/o legitimació de la persona que firma el document en nom de l'entitat, bé mitjançant validació efectuada per l'Assessoria Jurídica de l'ajuntament o bé mitjançant document formalitzat davant de la fe pública de notari. Si no hi ha l'anterior regirà, amb caràcter supletori, l'article 35 del TRLCAP i, en el seu desenvolupament, en el que disposa el llibre I, títol, capítol II, articles 55 a 65 del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.  
En cas d'unions temporals d'empresaris la garantia provisional podrà constituir-se per una o per diverses de les empreses participants en la unió, sempre que en conjunt s'abaste la quantia requerida.  
La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del programa.  
Les proposicions que es retiren amb anterioritat al transcurs del termini de què disposa l'ajuntament per a l'adjudicació del programa d'actuació sense que esta s'haja resolt no tindran dret a la devolució de la garantia provisional. La renúncia de l'adjudicatari a la formalització del contracte per al desplegament i execució del programa comportarà la pèrdua de la garantia provisional.  
i) Garantia definitiva (art. 132.1.i LUV).  
Tal com establix la base p) particular i de conformitat amb l'article 138 de la LUV, la formalització en document administratiu del contracte per a l'execució del programa d'actuació integrada, sota fe pública del secretari municipal; i el seu desplegament s'efectuarà en el termini d'un mes, des de la notificació de l'acord d'aprovació i adjudicació de l'esmentat programa a l'adjudicatari. Este contracte haurà d'incloure, com a mínim, les clàusules a què fa referència l'apartat 3 de l'esmentat article 138, amb especial menció a la lletra j) i la remissió a l'article 143, tot això de la LUV.  
Amb anterioritat a l'esmentada formalització del contracte, l'adjudicatari del programa d'actuació integrada i de la condició d'urbanitzador haurà de constituir davant l'ajuntament la garantia definitiva, per l'import del 10% del valor de les càrregues d'urbanització, i que s'acreditarà per qualsevol de les formes establides per a la garantia provisional en les bases generals, d'acord amb l'article 140 de la LUV.  
Supletòriament, en qualsevol de les formes i regulació establides en els articles 36 i següents del TRLCAP i, en el seu desplegament, en el que establix el llibre I, títol, capítol II, articles 55 a 65, del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.  
La garantia provisional aportada per qui resulte adjudicatari del programa s'aplicarà a completar la garantia definitiva, que serà minorada en l'import ja assegurat per la garantia provisional.  
Transcorregut el termini de 12 mesos des que s'entenguen rebudes les obres d'urbanització, de conformitat amb allò que s'ha establit en estes bases, procedirà la devolució de la garantia definitiva.  
Manuel, 7 de desembre de 2006.- L'alcalde: José Cambra Bueno.